Antická synagóga (Plovdiv)

Antická synanóga (),TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 24. (po bulharsky)KESIAKOVA, Elena; PIŽEV, Aleksandăr; ŠIVAČEV, Stefan; PETROVA, Neďalka. Kniga za Plovdiv. Plovdiv : Izdatelstvo „Poligraf“. 1999. 264 s. ISBN 9549529274. S. 57 – 61. (po bulharsky)RAJČEVSKI, Stojan. Sinagogi i kulturno nasledstvo na Evreite v Bălgarija. Sofia : Nacionalen muzej na bălgarskata kniga i poligrafija-Bălgarski bestselăr. 2009. 100 s. ISBN 9789544630744. S. 25 – 29. (po bulharsky) prípadne Antická synanóga Filipopolu (),RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas“. 2017. 474 s. ISBN 9789544915537. S. 21. (po bulharsky) alebo len Synagóga ()KESIAKOVA, Elena; RAJČEV, Dimităr. Filipopol. Plovdiv : Izdatelska kăšta "Hermes". 2012. 106 s. ISBN 9789542611172. S. 91 – 95. (po bulharsky) sú ruiny antickej synagógy, ktoré sa nachádzajú v centrálnej časti mesta Plovdiv v Plovdivskej oblasti v južnom Bulharsku.TRĂNKOVA, Dimana; GEORGIEV, Antoni. A guide to Jewish Bulgaria. Second, expanded and updated edition. Free speech international foundation. 2021. 192 s. ISBN 9786199131244. S. 115. (po anglicky) Filipopolská synagóga je jedinou náboženskou stavbou svojho druhu z tohto obdobia objavenou na území Bulharska. Zároveň išlo o jednu z prvých synagóg vôbec, postavených mimo územia Palestíny. Okrem svojej archeologickej pamiatkovej hodnoty, je tak súčasne cenným pamätníkom dokumentujúcim rané usadzovanie sa Židov na území Balkánu, keďže ide o tretiu synagógu postavenú na území Tráciepo antických synagógach v Byzantione a Bizyi. Je jednou z málo známych archeologických pamiatok antického Filipopolu.

 Lokalita 
Antická synanóga mesta Filipopolis leží v centrálnej časti mesta Plovdiv v bezprostrednej blízkosti ulice bulevard „Kňagiňa Marija–Luiza“ (, doslova bulvár princeznej Márie–Lujzy) v blízkosti obytného bloku č. 21.

Počas obdobia svojho fungovania v rámci antického Philippopolu sa nachádzala v najvýchodnejšej časti antického mesta necelých dvesto metrov od monumentálnej philippopolskej biskupskej baziliky. Bola obklopená reprezentatívnymi verejnými budovami, ako aj bohatými meštianskymi domami.

 Dejiny  
Na základe archeologických prieskumov prevážila mienka, že synagóga bola postavená s najväčšou pravdepodobnosťou v druhej štvrtine 3. storočia. Stavba prešla niekoľkými reštauráciami a prestavbami. K prvej došlo v druhej polovici 3. storočia potom, čo bola synagóga poškodená v priebehu útoku Gótov na Filipopolis. Ďalšia rekonštrukcia budovy sa uskutočnila koncom 3. alebo začiatkom 4. storočia, pričom išlo pravdepodobne len o úpravu výzdoby budovy, čo je zrejmé zo zachovalého preskúmaného nápisu na kamennej doske.

Niekedy v prvej polovici 4. storočia sa uskutočnila ďalšia stavebná úprava budovy. Synagóga následne slúžila svojmu účelu počas celého 4. storočia, na začiatku 5. storočia však bola zničená s najväčšou pravdepodobnosťou v dôsledku udalostí spojených so zvýšeným prenasledovaním Židov počas obdobia panovania cisárov Honoria a Arkadia. V prvej polovici 5. storočia uskutočnila posledná veľká rekonštrukcia budovy, pričom jej pôvodný ráz bol zachovaný. Pravdepodobne niekedy koncom 6. storočia bola definitívne zničená, tentoraz v dôsledku útoku Slovanov.

 Novodobé dejiny  
Zvyšky budovy boli objavené v priebehu roku 1981 počas výstavby obytného bloku č. 21 na vtedajšej ulici „D. Dimitrova“ (, doslova ulica D. Dimitrovovej''). V  priebehu 80. rokov 20. storočia bola budova akademicky preskúmaná.

 Charakteristika  
Z architektonického hľadiska je budova postavená ako trojloďová bazilika, pričom centrálna loď je dvakrát širšia než bočné lode. Stavba je obdĺžnikového pôdorysu. Dlhšia časť budovy je orientovaná po ose sever juh. Vchod do budovy sa nachádzal v severnej fasáde.

Pred samotnou budovou sa zo severnej strany nachádzal ohradený nekrytý dvor. Dvor bol ohradený kolonádou a vydláždený podlahou v podobe hrubej vrstvy malty.

Celý areál dosahoval rozlohy 600 m², z toho 240 m² bola rozloha samotnej synagógy a 360 m² rozloha nádvoria pred budovou.

Každá z chrámových lodí predstavovala samostatní miestnosť. Centrálna loď sa využívala ako modlitebný a obradný priestor. Bola bohato dekorovaná podlahovou mozaikou, pričom v dôsledku prestavieb išlo až o dve mozaikové podlahy, ktoré boli položené jedna na druhej. Druhá podlaha bola položená počas rekonštrukcie synagógy v prvej polovici 5. storočia. Rozmery centrálnej lode dosahovali 13,5 x 9 metrov.

 Mozaiky 
Pri prieskumoch boli objavené dve podlahové mozaiky, ktoré boli položené jedna nad druhou. Mozaiky sa vyznačovali sýtymi farbami a boli zhotovené s veľkou zručnosťou. Obrázky na mozaikách predstavujú znaky typické pre židovskú komunituide o vyobrazenia menory a lulabu (palmovej ratolesti). Zaujímavé sú aj štyri riadky nápisu v gréčtine, ktorý informuje o menách darcov a definuje ich ako predstaviteľov početnej filipopolskej židovskej komunity. Mená donorov boli Jozef a Izák.

Na neskoršej mozaikovej podlahe položenej na pôvodnej mozaike v priebehu rekonštrukcie v 5. storočí prevládali rastlinné a geometrické motívy  v intenciách raného byzantského umenia.

 Prístup 
Ruiny budovy sú neprístupné. Nie sú exponované a nachádzajú sa pod súčasnou modernou zástavbou.

 Referencie 

 Iné projekty 

Kategória:Stavby v Plovdive
Kategória:Synagógy v Bulharsku
Kategória:Archeologické lokality v Bulharsku
Kategória:Architektúra v 3. storočí
Kategória:Stavby v starovekom Ríme
Kategória:Byzantská sakrálna architektúra v Bulharsku
Kategória:Philippopolis (Trácia)